**OPĆINA PUNAT,** Novi put 2, Punat, OIB 59398328383, koju zastupa općinski načelnik Daniel Strčić, bacc.inf. (u daljnjem tekstu: Općina)

i

**NAZIV UDRUGE**, ADRESA, OIB, kojeg zastupa funkcija ime i prezime (u daljnjem tekstu: Korisnik),

sklopili su sljedeći

**UGOVOR O FINANCIRANJU**

**broj/2022**

**Članak 1.**

Predmet ovog Ugovora je financiranje programa Korisnika **NAZIV PROGRAMA/PROJEKTA** (u daljnjem tekstu: Program) u području \_\_\_\_\_\_\_\_\_\_, iz sredstava Proračuna Općine Punat za 2022. godinu.

Ovaj Ugovor zaključuje se između ugovornih strana temeljem provedenog Javnog natječaja za financiranje programa i projekata od interesa za opće dobro koje provode udruge i Odluke o programima ili projektima kojima su odobrena financijska sredstva (KLASA: 007-01/22-01/01, URBROJ:\_\_\_\_\_\_\_\_\_\_\_\_).

 Obrazac opisa programa i obrazac proračuna koje je Korisnik dostavio pri javljanju na Javni natječaj za financiranje programa i projekata od interesa za opće dobro koje provode udruge, sastavni su dio ovog Ugovora te čine njegove Priloge 1. i 2.

**Članak 2.**

 Općina se obvezuje, u skladu s Proračunom Općine Punat za 2022. godinu, iz pozicije R \_\_\_, financirati realizaciju Programa Korisnika u iznosu od

*(iznos) kuna*

Ako izmjenama i dopunama Proračuna Općine Punat za 2022. godinu dođe do promjene iznosa kojim Općina sufinancira provođenje programa Korisnika, ugovorne strane se obvezuju sklopiti aneks ovog Ugovora, sukladno tim izmjenama.

**Članak 3.**

Sredstva iz članka 2. ovog Ugovora mogu se koristiti isključivo za financiranje provedbe aktivnosti utvrđenih u Programu Korisnika.

**Članak 4.**

 Općina se obvezuje doznačiti sredstva iz članka 2. ovog Ugovora na račun Korisnika broj IBAN: HR u roku od 30 dana od primitka zahtjeva Korisnika za doznaku sredstava (Prilog 3.)

 Zahtjev za doznaku sredstava iz stavka 1. ovog članka mora sadržavati specifikaciju utrošenih sredstava i preslike računa o izvršenim radovima i uslugama, odnosno, drugu vjerodostojnu dokumentaciju o nastalim ili očekivanim (planiranim) troškovima isključivo za Program za koji su sredstva odobrena i koji je naveden u podnesenom zahtjevu.

 Ugovorni rok iz stavka 1. ovog članka može se produljiti u slučaju terminski neusklađenog ostvarenja prihoda Proračuna Općine Punat.

**Članak 5.**

Radi kontrole namjenskog trošenja sredstava Korisnik se obvezuje Općini dostaviti završne Izvještaje o provedbi Programa koji trebaju sadržavati:

1. Opisno izvješće realiziranog programa (Prilog 4.) – obrazac opisnog izvješća, s prilozima vezanim uz provedbu aktivnosti kao što su fotografije s događanja, publikacije i sl.
2. Financijsko izvješće realiziranog programa (Prilog 5.) - obrazac financijskog izvješća iz kojeg moraju biti vidljivi ostvareni prihodi po vrstama prihoda (sponzorstva, donacije, članarine i dr.) te ostvareni troškovi.
	* + za bezgotovinska plaćanja: preslike računa (R1 ili R2) koji glase na korisnika te pripadajuće bankovne izvode;
		+ za gotovinska plaćanja: preslike računa (R1 ili R2) koji glase na korisnika, preslike isplatnica iz blagajne i blagajničkog izvješća;
		+ ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara) i sl.

Izvješća iz prethodnog stavka ovog članka predaju se na propisanim obrascima Općine, a dostavljaju se u tiskanom obliku poštom ili osobnom dostavom u pisarnicu Općine, ovjereni pečatom i potpisom osobe ovlaštene za zastupanje. Izvješća se odnose na Program kao cjelinu, bez obzira na to koji dio financira Općina.

Rok za dostavu izvješća je 8 dana od izvršenja Programa, a najkasnije do 31. siječnja 2023. godine.

**Članak 6.**

Korisnik ovlašćuje Općinu da u svrhu nadzora namjenskog korištenja sredstava iz članka 2. ovog Ugovora neposredno kontaktira sve pravne i fizičke osobe kojima je prema priloženoj dokumentaciji Korisnik isplatio financijska sredstva koja je dobio od Općine za financiranje Programa.

Općina može neposrednu kontrolu obaviti kroz terenski posjet prostorijama Korisnika te je o namjeni izvršenja te kontrole dužna obavijesti Korisnika barem pet dana prije planiranog izvršenja kontrole.

Općina može od Korisnika zahtijevati dodatne podatke o provedbi Programa u bilo koje doba, sve do predaje završnih Izvještaja o provedbi Programa. Dodatni podaci dostavljaju se u skladu s uputom Općine, najkasnije u roku od 14 dana od dana podnošenja zahtjeva.

**Članak 7.**

 Korisnik se obvezuje pravodobno obavijestiti Općinu o manjim izmjenama ovog Ugovora. Manjim izmjenama smatraju se:

* promjena bankovnog računa,
* promjena adrese ili drugih kontakata Korisnika,
* druge male promjene aktivnosti koje ne utječu na opseg i ciljeve Programa (npr. promjena vremenskog rasporeda provedbe aktivnosti).

Manje izmjene ne zahtijevaju izradu Dodatka Ugovora.

**Članak 8.**

 Korisnik se obvezuje pravodobno izvijestiti Općinu o eventualnim objektivnim smetnjama tijekom realizacije Programa koje onemogućuju ili bitno mijenjaju opseg, vrstu planiranih aktivnosti u ugovorenom roku ili izvršenje aktivnosti u planiranim stavkama proračuna, kako bi se mogle ugovoriti izmjene ugovornih obveza.

U slučaju da izmjene i dopune proračuna ili programskih aktivnosti ne utječu na osnovnu svrhu Programa, a financijski je učinak ograničen na premještanje stavki u okviru istog glavnog proračunskog poglavlja, uključujući otkazivanje ili izmjenu postojeće stavke, ili premještanja planiranih troškova iz jednog proračunskog poglavlja u drugo, u iznosu od 15% ili manje od iznosa predviđenog Ugovorom za svako relevantno poglavlje prihvatljivih troškova, Korisnik može prenamijeniti proračun i o tome bez odlaganja obavijestiti Općinu u pisanom obliku.

U slučaju da su izmjene proračuna između proračunskih stavki veće od 15%, kao i u slučaju izmjena i dopuna aktivnosti Programa kojima se utječe na njegovu osnovnu svrhu, neophodno je izraditi dodatak ugovoru i novi proračun programa, a Korisnik je obvezan dostaviti pisani zahtjev za odobrenjem te obrazloženje izmjena i dopuna proračuna.

 Prenamjenu sredstava odobrava općinski načelnik Općine Punat.

**Članak 9.**

Korisnik će poduzeti sve potrebne mjere u svrhu izbjegavanja sukoba interesa pri korištenju sredstava iz javnih izvora i bez odgode će obavijestiti Općinu o svim situacijama koje predstavljaju ili bi mogle dovesti do takvog sukoba.

 Sukob interesa postoji kada je nepristrano izvršenje ugovornih obveza bilo koje osobe vezane ugovorom ugroženo zbog prilike da ta osoba svojom odlukom ili drugim djelovanjem pogoduje sebi ili sebi bliskim osobama (članovi obitelji: bračni ili izvanbračni drug, dijete ili roditelj), zaposleniku, članu udruge, članu upravnog tijela ili čelniku te udruge ili bilo koje druge udruge povezane na bilo koji način s tom udrugom, društvenim skupinama i organizacijama, a nauštrb javnog interesa s drugom osobom.

 Ne smatra se sukobom interesa kada Korisnik provodi Program usmjeren na njegove članove kao korisnike Programa, a koji pripadaju socijalno osjetljivim skupinama ili skupinama s posebnim potrebama.

 Svaki sukob interesa Općina zasebno procjenjuje. U slučaju utvrđenog postojanja sukoba interesa u provedbi Programa, Općina će zatražiti od Korisnika da bez odgode, a najkasnije u roku koji ne može biti duži do 30 dana, poduzme potrebne radnje koje je naložila Općina kako bi se otklonio sukob interesa u provedbi Programa.

**Članak 10.**

Općina zadržava pravo na povrat već doznačenih sredstava u slučaju da utvrdi da su navedena sredstva utrošena suprotno namjeni utvrđenoj ovim Ugovorom.

Općina će zatražiti povrat sredstava ako utvrdi da je Korisnik nenamjenski koristio sredstva financijske potpore za izvršenje Programa ili nije proveo Program u ugovorenom razdoblju, ako nije podnio odgovarajuća izvješća u roku i sa sadržajem određenim u članku 5. ili ako Općini ne omogući nadzor nad namjenskim korištenjem sredstava iz članka 6. ovog Ugovora i to s pripadajućom zakonskom zateznom kamatom.

**Članak 11.**

 Ugovorne strane suglasno potvrđuju, a Korisnik izričito pristaje, da u slučaju jednostranog raskida ovog Ugovora ili nepostupanja sukladno preuzetim obvezama iz ovog Ugovora, Općina ima pravo na naknadu štete sukladno odredbama Zakona o obveznim odnosima.

 Općina ne snosi odgovornost, neposrednu ili posrednu za štete proizašle iz bilo koje aktivnosti Korisnika u provedbi ugovorenog Programa.

**Članak 12.**

 Ovaj Ugovor stupa na snagu danom potpisa obiju ugovornih strana.

**Članak 13.**

 Ugovorne strane su suglasne da će sve sporove iz ovog Ugovora pokušati riješiti sporazumno, a ukoliko to ne bude moguće, pred nadležnim sudom.

**Članak 14.**

 Ovaj ugovor sastavljen je u 2 (dva) istovjetna primjerka, od kojih svaka ugovorna strana zadržava po 1(jedan) primjerak.

 **OPĆINA KORISNIK**

 Daniel Strčić, bacc.inf. ime i prezime

 općinski načelnik funkcija

U Puntu, dana \_\_\_\_\_\_\_\_\_\_\_ 2022. godine U \_\_\_\_\_\_\_\_\_\_\_, dana \_\_\_\_\_\_\_\_\_\_\_ 2022. godine

KLASA: 007-01/22-01/01

URBROJ: 2170-31-02/1-22-

PRILOZI:

1. Obrazac 1 - Obrazac opisa programa ili projekta
2. Obrazac 2 - Obrazac proračuna programa/projekta
3. Zahtjev za doznaku financijskih sredstava
4. Obrazac 8 - Obrazac opisnog izvještaja provedbe programa/projekta
5. Obrazac 9 - Obrazac financijskog izvještaja